《出郊》
宋代·赵汝绩

难得晴如许，春游第一番。
鸟啼花底树，云裹面前山。
马跃平沙地，帆投落日村。
戏呼渔子问，吾与汝谁闲。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。